Aage Ditlev-Simonsen

Aage Ditlev-Simonsen (født 10. mai 1900 i Dypvåg, død 3. juni 1993) var en norsk forretningsmann, idrettsutøver og idrettsleder.

Ditlev-Simonsen ble født inn i en familie aktiv innen idrett og shipping, og i likhet med sine brødre drev han det langt innen bandy. Han ble norgesmester i bandy for Ready sju ganger (i 1919, 1920, 1922, 1923, 1924, 1925 og 1927). I 1927 deltok han i det norske bandylandslagets første kamp, og han spilte totalt fem landskamper.

Han var president i Norges Bandyforbund fra 1926 til 1928, og formann i Ready fra 1928 til 1932.

Aage Ditlev-Simonsen tok dispasjøreksamen i 1921 og startet samme år egen assuranse- og agenturforretning. I siste del av krigen var han del av Nortraships stab i Göteborg.

Referanser 

Norske bandyspillere
Norske idrettsledere
Fotballspillere for IF Ready
Norske skipsredere
Personer fra Tvedestrand kommune
Fødsler i 1900
Dødsfall i 1993
Artikler i sjøfart-prosjektet